Afrikabøffel

**Afrikabøffel** (*Syncerus caffer*) er et stort klovdyr i kvegfamilien (Bovidae). Arten inngår i slekten *Syncerus*, men det er uklart om slekten består av kun én arter eller flere.

## Taksonomi
Det er et åpent spørsmål om flere av underartene kan være selvstendige arter. Mange flere enn de aksepterte underartene er dessuten beskrevet, men disse er inkludert i de som aksepteres.

## Biologi
Kafferbøffel (*S. c. caffer*) er den best kjente og fysisk største av underartene. Den har en kroppslengde på cirka 240–340&nbsp;cm og en hale som måler cirka 75–110&nbsp;cm. Skulderhøyden er cirka 135–170&nbsp;cm. Oksene veier opptil 680&nbsp;kg, mens kuene veier omkring 480&nbsp;kg. Begge kjønn bærer horn, som avhengig av kjønnet måler cirka 50–150&nbsp;cm

Den minste underarten er skogbøffel (*S. c nanus*). Den har en kroppslengde på cirka 220&nbsp;cm og en hale som måler cirka 70&nbsp;cm. Skulderhøyden er cirka 100–120&nbsp;cm. Oksene veier cirka 270–320&nbsp;kg, mens kuene typisk veier omkring 265&nbsp;kg. Begge kjønn bærer horn, som avhengig av kjønnet måler cirka 50–150&nbsp;cm

Afrikabøffelen er den eneste nålevende representanten for stammen Bovini i Afrotropis. Den har gruppens kjennetegn som kraftig kropp og et lavt og bredt kranium der begge kjønn har horn. Ansikts- og fotkjertler mangler. Karakteristisk for arten er det kraftige hornskjoldet som oksene har over skallen. 

Arten finnes i en rekke habitater som busksteppe, akasieskog, miombo, grasmark i fjellstrøk, kystsavanne og tropisk regnskog. Ørken og halvørken, som Namibørkenen og Sahel, er de eneste områder i Afrika sør for Sahara der afrikabøffelen ikke kan leve. Det er stor variasjon i kroppsbygningen, og en regner vanligvis med at det er tre eller fire underarter. 

Skogbøffel (*S. c. nanus*) er utbredt i regnskogene i Vest-Afrika og Kongo, mens kafferbøffel (*S. c. caffer*) finnes på savanne og annet åpent landskap i det østlige og sørlige Afrika. I det sudanesiske savannebeltet finnes mellomformen *S. c. brachyceros*, som også inkluderer en lang rekke andre beskrivelser, deriblant formen *aequinoctialis*, som noen mener er en egen underart. I tillegg finnes fjellbøffel (*S. c. mathewsi*) i de tropiske fjellskogene, i cirka , mellom det Sørvest-Uganda, Vest-Rwanda, og Vest-Kongo.

Arten er livskraftig, men utbredelsen og antallene er sterkt reduserte på grunn av befolkningsvekst som legger beslag på arealene, krypskyting og kvegpest. Store deler av bestanden finnes i vernete områder.

## Inndeling
Inndelingen følger i hovedsak Bovids of the World, men underartene er her ikke reist til selvstendige arter.

* Bovidae, kvegfamilien
** Antilopinae, (antiloper, gaseller og deres nærmeste slektninger)
** Bovinae, oksedyr
*** Bovini
**** Pseudorygina
**** Bubalina, bøfler
***** *[[Bubalus]]*, asiatiske bøfler
***** *[[Afrikabøffel|Syncerus]]*, afrikanske bøfler
****** *[[Afrikabøffel|S. caffer]]*, afrikabøffel
******* *S. c. caffer*, kafferbøffel
******* *S. c. mathewsi*, fjellbøffel, inkluderer *cottoni*
******* *S. c. brachyceros*, sudanbøffel, inkluderer *aequinoctialis* (nilbøffel), *azrakensis*, *centralis*, *neumanil*, *pianiceros*, og *solvayi*
******* *S. c. nanus*, skogbøffel (rødbøffel)
**** Bovina, villkveg og bison

## Referanser




## Litteratur
* 

* 

## Eksterne lenker
*